section_heading: Mjesto radnje
paragraph_text: Radnja se događa u izmišljenoj saveznoj državi San Andreas koja je bazirana na Kaliforniji i Nevadi 90-ih godina. To se najbolje vidi u stilu odijevanja i glazbi na većini radio stanica (funk, disco 90-ih, hip-hop, gangsta rap, grunge, new jack swing i dr.) - popularni stilovi 90-ih. San Andreas ima tri velika grada: Los Santos (Los Angeles), San Fierro (San Francisco) i Las Venturas (Las Vegas). Između Los Santosa i San Fierra nalazi se velik planinski krajolika s brojnim šumama, planinskim rijekama, visokim vrhovima, farmama i živopisnim gradićima. Na najviši vrh, Mount Chilliad, može se doći vozilima. Područje između San Fierra i Las Venturasa jest stepsko-pustinjsko područje koje podsjeća na pustinjske predjele u Nevadi i Arizoni (neke stijene podsjećaju na Dolinu spomenika). Općenito, San Andreas zemljopisno podsjeća na zapad i jugozapad SAD-a s brojnim znamenitostima sličnim onima u SAD-u: znak Vinewood (Hollywood), Sherman Dam (Hoover Dam), velika skrivena vojna baza Area 69 (Area 51), radar iznad Fort Carsona i dr.